**Тайлбари бэшэг.**

Энэ программа Р.С. Дылыкова, Т.Б. Базаргуруева, Д.Б. Дугарова «Буряад хэлэн»: методическа хүсэд суглуулбариин 4-дэхи класста үзэхэ һуралсалай ном дээрэ үнэдэһэлэн, буряад хэлэ үзэхэ, эхин һургуулиин 4-дэхи класста зорюулагдаһан программа болоно.

4-дэхи класста буряад хэлэ үзэлгэдэ тэдхэмжэ болохо тусхай методическэ комплекс зохёогдоһон байна. Энэ комплекс 3 компонентһээ бүридэнэ. Гол компонентнь буряад хэлэ үзэхэ ном болоно. Энэ номой удха 2013 ондо зохёогдоһон буряад һургуулиин программанууд: буряад хэлэн 1- 4 классуудта гэһэн программа дээрэ үндэһэлнэ (авторынь Р.С.Дылыкова).

Мүнөө үеын һуралсалай ябасада оруулагдажа байһан федеральна стандарттай холбоотой. Тэрээн соо эхин классай багша бүхэн «универсальные учебные действия» гэжэ шадабари хүгжөөхэ тусхай программатай байха гээд эрилтэ табигдана.

Энээнһээ дулдыдан, түрэлхи хэлэнэй **программын шухала зорилгонууд**:

* ургажа ябаа залуу үетэндэ эрдэм болбосоролой үндэһэ һууриие гүнзэгыгөөр бата бэхеэр үгэхэ;
* һурагшадые Буряад республикын гүрэнэй аман ба бэшэгэй хэлэтэй болгохо;
* ниитын болон ажахын хэрэгтэ түрэлхи хэлэеэ хэрэглүүлжэ һургаха;
* арадайнгаа түүхэ, аман зохеолынь баялиг, ёһо заншал, соел болосорол – эдэ бүгэдэндэ түшэглэн, тэдэниие һургажа, хүгжөөжэ, хүмүүжүүлжэ, буряад үндэһэтэ яһатанай гүнзэгы мэдэрэл бүридүүлхэ.

Тус программа буряад хэлэнэй, тэрэниие шэнжэлдэг эрдэм ухаанай хүгжэлтые хараадаа абан, Россин эрдэм һуралсалай түсэбые баримталан, мүнөө үедэ хэрэглэгдэдэг программын үндэһөөр «Буряад хэлэнэй» стандартда тааруулан, туршалгын программа зохеогдобо.

Һуралсалай материал 4 четвертьдэ хубаагданхай. Хэшээлнүүд недели соо 2 саг соо үнгэргэгдэхэ, жэлдээ 70 сагай туршада бэелүүлэгдэхэ.

Грамматикаар ба зүб бэшэлгээр шалгалтын хүдэлмэриин тоо багшын шалгаха хэрэгтэй болоһоор тодорхойлогдохо. Эндэ программын темын зарим асуудалнуудаар гү, али үзэжэ үнгэрһэн бүхы темээр һурагшадай мэдэсэ, шадабари, дадал шалгажа болохо.Четверть соо үзэһэн материалаар шалгалтын хүдэлмэри жэл соо дүрбэнһөө олон болонгүй, четверть бүриин һүүлдэ ( һүүлшын үдэрнүүдтэ орхингүй) хэжэ байха.

Дүн гаргалгын шалгалтын хүдэлмэридэ диктант, найруулга (изложени), зохёолго (сочинени), грамматическа шүүлбэри ороно. Грамматическа шүүлбэри хүүлэхэдээ, орфограммануудые танижа абалга, үгын хуби, мэдүү лэлэй гэшүүдые тодорхойлолго, мэдүүлэл зохёолго, грамматическа тэмдэгээр үгэнүүдэй классификаци хэлгэ гэхэ мэтэ даабари дүүргүүлжэ болохо.

Эдэ даабари 1-дэхи класста 5-10 минута соо, 2-4 классуудта 15 минутаһаа дээшэ бэшэ саг соо хэгдэхэ. Грамматическа даабари туд классташье, мүн доодошье класста үзэгдэһэн грамматическэ орфографиин материалтай холбоотой байха зэргэтэй.

3-4-дэхи классуудта шалгалтын хүдэлмэри 30-35 минута соо дүүргэһээр хараалагдана.

Диктант хадаа холбоо текстһээ, мүн ондо ондоо мэдүүлэлһээшье бүридэ һэн байжа болохо. Словарна диктант гансал һургаха хүдэлмэри болгон, үзэжэ байһан бэшэгэй дүримэй темэ бүхэндэ тааруулжа үгтэхэ.

Словарна диктантын хэмжээ иимэ байха ёһотой: 4-дэхи класста – 10 – 12 үгэ.

Словарна диктантшалгахадаа, сэгнэлтын иимэ эрилтэ баримталха:

«5» сэгнэлтэ – нэгэшье орфографическа алдуугүй;

«4» сэгнэлтэ – 1 орфографическа алдуу, 1 заhабари.

«3» сэгнэлтэ – 2 орфографическа алдуу;

«2» сэгнэлтэ – 3 – 5 орфографическа алдуу;

Диктантын текст мэдүүлэлэйнгээ удхаар, байгуулгын талаар һурагшадта ойлгосотой байха ёһотой.

Туд класста үзэгдөөгүй дү римтэй үгэ диктант соо оруулхагүй. Хэрбээ тиимэ үгын текст соо ороһон байгаа һаань, тэрэниие самбарта бэшээд үгэхэ.

Юрын шалгалтын диктант соохи үгын гол хуби һаяхан үзөөд байһан дүримдэ хабаатай үгэ байха, тиихэдэ дүн шалгалтын диктант соо урдань үзэжэ дүүргэһэн дүримтэй үгэнүүд байха.

Диктантын текстын хэмжээ иимэ байха ёһотой:

I четвертьдэ 50 – 55 үгэ, II четвертьдэ 55 – 60 үгэ, III четвертьдэ 60 – 65 үгэ, жэлэй һүүлдэ 65 – 70 үгэ.

Найруулга (изложени)

Һурагшадай һанал бодолоо бэшэмэлээр, холбоотойгоор найруулха шадабариие шалгахын тула грамматикаар ба орфографяар хүдэлмэри хэгдэхэ.

4 - дахи класста жэлэй эхиндэ 50–60 үгэтэй, юрэ хөөрэһэн шэнжэтэй текстээр найруулга бэшэхэ, һуралсалай жэлэй турша соо найруулгын текстнь удхаараа ба байгуулгаараа улам орёо болгогдохо, тодорхой бэшэлгын, бодомжолгын зүйл оруулагдаха. Найруулга бэшэхэ текстын хэмжээ 70–80 үгэ болгогдохо. Һурагшад өөһэдөө жэлэй хоёрдохи хахадта найруулгын түсэб табидаг болохо

Зохёолго (сочинени)

4 - дэхи класста зохёолго юрын шалгалтын хүдэлмэри болгон хэгдэхэ.

Зохёолго сэгнэхэдээ, үгтэһэн темэдэ удхынь хэр зэргэ тааруу байһые, һанал бодолоо һурагша хэр зэргэ удаа дараатайгаар найруулһые, үгын баялигые, үгэ хэр зүбөөр хэрэглэһыень, мэдүүлэл хэр зэргэ зүбөөр байгуулһыень, алдуугүйгөөр бэшэһыень хараадаа абаха хэрэгтэй.

**Программын байгуулга ба удха**

**Буряад хэлэн, 4-дэхи класс**

**I. Абяанууд ба үзэгүүд.**

Энэ бүлэгэй гол шухала ойлгосонуудые, бэшэгэй дүримүүд сооһоо гол шухалань түргэн ба удаан аялгануудые, дифтонгнууд, йотированна аялгануудые үгэ соо зүб хэрэглэжэ, бэшэжэ һуралга болоно. Энэ «Абяан ба үзэгүүд» гэһэн бүлэг соо хэлэгдэһэн арга хэрэгсэл ойлгуулхадаа, нютаг нютагай хэлэнэй диалектын илгаануудта тусгаар анхарал табигдажа, багша нютагай хэлэнэй онсо шэнжэнүүдые хараадаа абажа, абяан ба үзэгүүдые үгэ соо зүбөөр үгүүлжэ, бэшэжэ, һуралгада тусгаар упражнени саг үргэлжэ дүүргүүлхэ болоно. Олонхи үгэнүүд хэлэгдэ һэндээ адляар бэшэгдэдэг ха юм. Гэбэшье зарим абяанууд үгүүлэгдээшэһээ ондоо үзэгөөр тэмдэглэгдэдэг бшуу. Жэшээнь, *адхана, худхана, набша, тобшо, нягта, Цогто*г.м. үгэнүүдтэ т, п, кабяан дуулдаашье һаань, тэдэнэй орондо д.б, гүзэгүүдые бэшэнэбди. Үшөө тиихэдэ *тамга, эмгэн, арһан, нарһан, һалгай, тулга*г.м. үгэнүүдтэ м, р,лхашалгануудай хойно тодо бэшэ а,о,эаялгануудые бэшэнэгүйбди.

**II. Үгэ**

Программа соо үгые лексическэ ба грамматическа талаһаань хаража үзэхэ гэһэн эрилтэ табигдана. Лексикээр теоретическэ мэдээнүүдые ойлгуулха гэһэн асуудал табигданагүй. Харин грамматикын ба орфографиин дүримүүдые үзэхэ зуураа гансал практическа упражненинүүдые дүүргэхэ болоно.

Һурагшад үгэ гээшэ бодото байдалай элдэб юумэнүүдые харуулһан элдэб удхатай байдаг, мэдүүлэл соо, илангаяа холбоотой хэлэлгэ соо ороходоо, бүри шэнэ удхатай болодог, ондо ондоогоор үгүүлэгдэдэг, үгэнүүд дүтэрхы гү, али тад ондоо удхатай байжа болодог гэһэн ойлгосо абаха болоно.

Үгын бүридэл гурбадахи класста үзэгдэхэ. Тиихэдэ һуури залгалта тухай ойлгуулаад, тэдэниие бэшэхэ дүримүүдтэйнь танилсуулха. Үгын һуури соо тодо бэшэ түргэн аялгануудые, үгын һүүлдэ тодо бэшэ ээ, эйаялгануудые бэшэхэ дүримдэ анхарал табигдаха. Үгын үндэһэн ба суффикс тухай түрүүшын ойлгосо абаха болоно.

Хэлэлгын хубинууд тухай ойлгосонууд хоёрдохи классһаа эхилжэ үгтэнэ. Хэлэлгэ сооһооХэн? Юун? Юу хэнэб? Ямар?г.м. асуудалда харюусаһан үгэнүүдые оложо һуралга хадаа юумэ, шанар тэмдэг, үйлэ нэрлэһэн үгэнүүдтэй танилсуулна.

Дүрбэдэхи классай һурагшад хэлэлгын хубинуудай (юумэнэй нэрэ, тэмдэгэй нэрэ, глагол) бусад формонуудтай танилсаха. Һурагшад юумэнэй нэрэнүүдые падежнүүдтэ хубилгажа һураха. Падежнүүдые асуудалаарнь илгаруулжа һураха. Падежэй залгалтануудтай танилсуулхадаа, дүримүүдыень ойлгуулаад, зүбөөр бэшүүлжэ һургаха. Юумэнэй нэрэ үзэлгэтэй хамта хойнонь дахуул үгэнүүдые хэрэглэхэ дүршэлтэй болгохо. Дахуул үгэнүүдые текст сооһоо оложо, мэдүүлэлнүүдые зохёоходоо, юумэнэй нэрэнүүдэй хойно таараха дахуул үгэ хэрэглэжэ һураха болоно.

Бэшэ хэлэлгын хубинууд (тэмдэгэй, тоогой, түлөөнэй) тон тобшохоноор ойлгуулагдаха. Эдэниие хэлэлгэ сооһоо оложо, аман ба бэшэмэл хэлэлгэдэ зүбөөр хэрэглэжэ һураха. Түлөөнэй нэрэһээ гансал нюурай түлөөнэй нэрэтэй танилсуулха.

Тус классай һурагшад глагол тухай 3- дахи класста ойлгоһоноо үргэдхэхэ болоно. Глаголой һуури ба залгалтын аялгануудые бэшэхэ дүрим дабтажа, саашань глаголой гурбан сагууд тухай ойлгуулха.

Дахуул үгэнүүд, частицанууд, союзуудые эхин классуудта тусгаар үзэхэгүй.

**III. Мэдүүлэл.**

Эхин классуудай һурагшад иимэ гурбан янзын мэдүүлэлнүүдые ойлгожо абаха: 1) мэдүүлэлэй янзанууд: юрэ хөөрэһэн, асууһан, шангадхаһан мэдүүлэлнүүд тухай; 2) мэдүүлэлэй гэшүүд тухай; 3) мэдүүлэл соохи үгэнүүдэй удхын холбоо тухай. Эдэ мэдээнүүдтэй һурагшад дүрбэн жэлэй туршада танилсаха болоно.

Дүрбэдэхи классай һурагшад юрын гэшүүд (нэмэлтэ, элирхэйлэгшэ, ушарлагша) гэһэн терминүүдтэй танилсажа, мэдүүлэл сооһоо шухала ба юрын гэшүүдые илгажа шадаха, нэгэ түрэл ба нэгэ түрэл бэшэ гэшүүдые ойлгожо абаха. Бүхы дүрбэн классуудта үзэгдэһэн мэдүүлэлнүүдые һурагшад хэлэлгэ ба бэшэлгэдээ хэрэглэжэ шадаха дүршэлтэй болохо ёһотой.

Шудалан үзэжэ байгаа грамматикын ба орфографиин дүримүүдые үхибүүдэй ойлгодог, һанамжаяа тайлбарилжа, тобшолол хэжэ шададаг болохо гэһэн эрилтэ программа соо табигдана.

**Хэлэлгын хубинууд (49ч)**

Хэлэлгын хубинууд: юумэнэй нэрэ, тэмдэгэй нэрэ, глагол, дахуул үгэнүүд.

**ЮУМЭНЭЙ НЭРЭ (21ч).** Юумэнэй нэрын удха шанар ба асуудалнууд. Юумэнэй нэрын нэгэнэй ба олоной тоо. Мэдүүлэл соо ондоо үгэнүүдтэй холболдожо, юумэнэй нэрын һүүл залгалтануудые абадаг тухай ойлгосо (асуудануудаар). Дахуул үгэнүүдые зүбөөр хэрэглэхэ дадалтай болохо.

**ТΥЛӨӨНЭЙ НЭРЭ (5ч).** Түлөөнэй нэрэ, нэгэнэй ба олоной тоогой түлөөнэй нэрэнүүд. Түлөөнэй нэрэ мэдүүлэл соо, хэлэлгэ соо. Түлөөнэй нэрэ хэды нюур харуулдаг бэ? Түлөөнэй нэрэнүүдэй зохилдол. Түлөөнэй нэрэ нюураарнь илгаха, падежнүүдтэ зохилдуулжа хэлэлгэ соогоо хэрэглэхэ.

**ГЛАГОЛ (9ч).** Глаголой удха шанар ба асуудалнууд. Глаголой һуури ба залгалта тухай юрэнхы ойлгосо үгэхэ.

Мэдүүлэл соо глаголнуудые зүбөөр хэрэглэжэ һураха. Адлирхуу ба харша удхатай үгэнүүд. Глаголнуудые хэлэлгэ соо, бэшэлгэдэ хэрэглэжэ һураха.

Морфологическа шүүлбэри хэхэ дадалтай болохо.

**ТЭМДЭГЭЙ НЭРЭ (5ч).** Тэмдэгэй нэрын удха шанар ба асуудал. Тэмдэгэй нэрэнүүдые хэлэлгэ соо, бэшэгтэ хэрэглэжэ һураха. Текст, шүлэг сооһоо тэмдэгэй нэрэнүүдые оложо шадаха.

**ТООГОЙ НЭРЭ** (4ч). Тоогой нэрые тоолоһон ба дугаарлаһан гэжэ илгаруулна, хэлэлгэ ба бэшэлгэ соогоо хэрэглэнэ. Тоогой нэрэ ямар һууритайб?

**НАРЕЧИ** (5ч). Наречиин лексическэ удха. **Наречи мэдүүлэлэй ямар гэшүүн болоноб?**

**Мэдүүлэл (15ч).**

Хоёрдохи класста үзэһэнөө дабталга. Юрэ хөөрэһэн, асууһан, шангадхаһан мэдүүлэлнүүд. Мэдүүлэлэй шухала гэшүүд: нэрлүүлэгшэ ба хэлэгшэ гэһэн терминтэй танилсалга, мэдүүлэл сооһоо илгажа һураха.

Мэдүүлэлэй юрын гэшүүд тухай юрэнхы ойлгосотой болохо. Удхаараа холбоотой паар үгэнүүдые илгажа, үзэһэн грамматическа формонуудые хэрэглэн, мэдүүлэл зохёожо, тэрэнээ дэлгэрэнгы болгохо шадабаритай болохо.

Синтаксическа шүүлбэри хэхэ дадалтай болохо.

Хэлэлгын нюусанууд.

**Υзэһэнөө дабталга (6ч)**

**Жэлэй дүүрэхэдэ һурагшадай мэдэсэ ба шадабаринууд.**

**Буряад хэлээр шадабари (предметные результаты):**

- аялгануудай нугарал тухай ойлгосотой болохо

- ии -ы, -ээ -эй аялган үзэгүүдэй бэшэлгэ тухай мэдэхэ;

- үгын анхан һуурида б, л, м, р хашалгануудай удаа тодо бэшэ аялганай бэшэгдэхэ тухай;

-үгэнүүдэй бии бололго тухай, үгын бүридэл тухай суффикс, залгалта, анхан һуури, гараһан һуури;

- зөөлэн һууритай абтаһан үгэнүүдэй һүүлэй аялган үзэг бэшэхэ тухай;

- юумэнэй нэрын падежнуудые ба тэдэнэй удха, үүргэ мэдэхэ;

- дахуул үгын үүргэ, тэрэнэй бэшэлгэ мэдэхэ;

- тэмдэгэй нэрын мэдүүлэл соо дүүргэдэг үүргэ тухай;

- үйлэ үгын мэдүүлэл соо дүүргэдэг үүргэ тухай

- үйлэ үгын түхэлэй бии болоходо аялгануудые бэшэхэ тухай;

- үйлэ үгын сагууд: (мүнөө, үнгэрһэн, ерээдүй), тэдэнэй хэлэлгэ соохи үүргэ тухай;

- хуряангы ба дэлгэрэнгы мэдүүлэлнүүд тухай;

- мэдүүлэлэй юрын гэшүд тухай;

- бодомжолһон түхэлтэй текст тухай;

- текстээр фразеологимууд, омонимууд тухай;

- хэрэгэй саарһа, бэшэг бэшэхэ тухай.

**Үхибүүнэй өөрын хүгжэлтын дүүнгүүд (личностные результаты):**

- өөрынгөө сэдьхэлэй байдал түрэл хэлэн дээрээ хэлэхэ;

- оршон тойронхи байгаалиин, тиихэдэ хажуудахи хүнүүдэйнгээ байдал ойлгохо, тэдээндэ өөрынгөө хандаса, хүнүүдые

дэмжэһэнээ, тэдээндэ туһалһанаа түрэл хэлэн дээрээ харуулха;

- өөрынгөө хэлэ уран, баян, тодо, сэбэр болгохоёо оролдохо;

- тоонтодоо, түрэл орондоо дуратай байһанаа, өөрынгөө хандаса харуулха;

- уншаха, харилсаха дуратай байха;

- бэшэхэ шадабаритай байха, буулгажа бэшэхэ, шагнажа абаад бэшэхэ, өөрөө зохёон бэшэхэ;

- өөрынгөө сэдьхэлэй байдал тухай, тиихэдэ үзэһэн юумэнууд тухайгаа бэшэжэ (эссе жанрын түхэлөөр) харуулха;

- түрэл хэлэеэ шудалха эрмэлзэлтэй байха;

- өөрынгөө хэһэн ажал сэгнэжэ шадаха.

**Бэеэ гуримшуулаад ябаха шадабари (регулятивные УУД):**

- өөрөө хэшээлэй тема хэлэхэ, зорилгыень табиха;

- багшатаяа сугтаа һуралсалай проблемнэ асуудал яажа шиидхэхэ тухайгаа хөөрэлдэн, тусхай түсэб табиха;

- өөрынгөө хэжэ байһан үйлэнүүдые түсэбэй, алгоритмын үйлэнүүдтэй тааруулха, зэргэсуулхэ, тиин өөрынгөө

ажаябуулга шалгаха, сэгнэхэ, зүб болгохо;

- өөрынгөө, ондоо хүнүүдэй, классайнгаа ажал тусхай критеринүүдээр шалгаха, хэр зэргэ шадабаритай болобобиб гэжэ элирүүлжэ һураха,

критеринүүдые зохёохо;

**Оршон тойрониие шудалха шадабари (познавательные УУД):**

дамжуулагдаһан мэдээсэлнүүдэй янза (виды информации) ойлгохо; юун тухай хэлэгдэнэб, удхань амар бэ, идейнь ямар бэ?

- олон ондоо янзын уншалга хэрэглэхэ;

- ондо ондоо түхэлтэй текстнууд (текст, схема, таблица, зураг) сооһоо өөртөө мэдээсэл олохо;

- үгөөр хэлэгдэһэн ойлгосо схемэ, таблица, модель болгохо, тиин һөөргэнь модель соо харуулаатай ойлгосо үгөөр

хэлэхэ;

- анализ, синтез хэхэ;

- шалтагаан хойшолон хоёрой хоорондохи холбоо харуулха, тодоруулан зохёон тогтоохо;

- бодомжолхо.

**Харилсаха шадабари (коммуникативные УУД):**

- хэлэлгып зорилгоһөө дулдыдуулан өөрынгөө һанал бодол амин ба бэшэгэй хэлэн дээрэ харуулха;

- хэлэхэ, харилсаха зорилгоһоо үндэһэлэн, хэрэгтэй сагта монолог үг, али диалог хэрэглэжэ шадаха;

- өөрынгөө һанал бодол, һанамжа хэлэжэ, баталжа шадаха;

- хүнүүдэй хэлэһые шагнаха, ойлгохо, тиин өөрынгөө һанал бодол хубилгахаяа бэлэн байха;

- ажаябуулга эмхидхэхэдээ, хөөрэлдэжэ, хоорондоо хэлсэжэ, нэгэ һанал бодолдо ерэхэ;

- асуудалнуудье табиха.

**Һуралсалай жэлэй һүүлдэ 4-дэхи классай һурагшад иимэ мэдэсэ ба дүршэлтэй болоһон байха:**

− аялганай тааралдал, һубарил ба нугаралые, үгын һуури ба залгалтые, үндэһэн ба суффиксые, үзэһэн хэлэлгын хубинуудые, мэдүүлэлэй шухала ба юрын гэшүүдые.

Һурагшад иимэ шадабаритай болохо:

− багшын уншажа үгэхэдэ, 50– 70 үгэтэй текстые алдуугүйгөөр, сэбэр гоёор бэшэхэ;

− үгын һүүлэй ээ- эй, ээ- өө аялгануудые зүбөөр хэрэглэхэ;

− юумэнэй нэрэнүүдые олоной тоодо зүбөөр хэрэглэхэ;

− тэмдэгэй нэрэнүүдые хэлэлгэ соогоо зүбөөр хэрэглэхэ;

− мэдүүлэлнүүдэй һүүлдэ асууһан ба шангадхаһан тэмдэгүүдые зүбөөр табижа шадаха;

− интонаци баримталан, мэдүүлэлнүүдые илгаха;

− мэдүүлэл сооһоо шухала гэшүүдые оложо шадаха;

− багшын уншажа үгэһэн текстдэ түсэб өөрөө табяад (50-60үгэтэй), һургалгын изложени бэшэхэ

− багшын хэлэжэ үгэһэн темэдэ гү, али хараһан, дуулаһан юумэн тухайгаа богонихон сочинени бэшэжэ шададаг болохо.

**ДҮРИМӨӨР ШАЛГАГДАХАГҮЙ ҮГЭНҮҮД**

*Аляаһан, амбаар, базаар, баллуур,баржыха, бишыхан, гулабхаа, гүрөөһэн, гүбээ, дальбараа, долёобор, жалжагы, жиихэ, жараахай, замбуулин,зомгоол,игаабари, лимбэ, мангир, мүнөөдэр, нариихан, ниислэл, нягта, найрамдал, онгосо,ооһор, омоли, пүсхэгэр, сухаари, сагаалган,тармуур, таабай, түрүүлэгшэ, улаалзай,үбгэжөөл, үгэрсэ, үндэһэн,хандагай, хюмһан, һаалишан, һархяаг,шиидам, шиираг, эрбээхэй, элжэгэн, ээрсэг, ээзгэй, юрөөл, юртэмсэ, ямаан.*

**Дүрбэдэхи классай һурагшадай хэрэглэхэ номууд:**

Дүрбэдэхи классай һурагшадай хэрэглэхэ номууд:

• Р.С.Дылыкова, Т.Б.Базаргуруева, Д.Б.Дугарова Буряад хэлэн Улан - Үдэ «Бэлиг» 2012

Багшын хэрэглэхэ номууд:

• Д.Д. Ошоров Буряад хэлэн,уншалга, хэлэлгэ хүгжөөлгэ. *Буряад һургуулиин программанууд, 1 – 4 классууд* Улан - Үдэ «Бэлиг» 2004

• Э.Р. Раднаев Буряад хэлэнэй фонетикэ Улан - Үдэ «Бэлиг» хэблэл 2007

• С.Г. Будаин Ж.Д. Жамбуева Я.Ц. Ивахинова Ц.В. Лубсанова Буряад хэлээр текстнүүдУлан - Үдэ «Бэлиг» 2006

• С.Ц. Содномов Диктантнуудай суглуулбари *1 – 4 классууд* Улан - Үдэ «Бэлиг» 2002

• С.Д. Бабуев, С.С. Балагунова, Ц.Ц. Бальжинимаева, Ц.Б. Будаев, А.Н. Содномов Буряад хэлэнэй тайлбари толи

Улан – Үдэ Буряадай номой хэблэл 1992

**4 класста бэшэхэ диктантнууд**

**Входная диагностика (диктант)**

**Мэхэтэй үнэгэн**

Нэгэ нохой үнэгэ намнаба. Yнэгэн эсэшэбэ. Нохой дүтэлбэ. Yнэгэн гэнтэ хэбтэшэбэ. Нохой хажуугаарнь алад гарашаба. Yн.г.н хажуу тээшээ шугы руу оробо. Нохойн гэдэргээ эрьехэдэ, юушье харагдабагүй.(26)

**1 четверть**

**Саhан.**

Бороотой намар үнгэрѳѳд, hалхи шуургатай үбэл ерэбэ. Дайда дэлхэй сагаан хүнжэлѳѳр хушагдаба. Модод, hѳѳгүүд, түгсүүлнүүд саhан малгайнуудтай болонхой. Саhан наранда яларан, үнгын ошонуудые сасаруулан харагдана. Саhанууд ехэнхидээ гоёхон одохоной түхэлтэй байдаг. (37үгэ )

**2 четверть**

**Эрэ тахяа шаазгай хоёр.**

Гэртэ тэжээгдэhэн шаазгаймнай гар дээрэhээ эдеэлдэг байба. Нэгэтэ эрэ тахяагай шаазгайе эдюулжэ байхые хараабди. Нэгэ дахин шаазгайда үгѳѳд, hүүлдэнь ѳѳрѳѳ эдеэд, удаань дахин шазгайн аманда үгэхэ юм. Тэрээнhээ хойшо тахяанууднай шаазгайтай хамта эдеэлдэг hэн. Шазгайhаа тэрьедэхээ болёод, хамта газаагуур ябахыень оло дахин харадаг болоо hэмди. (45 үгэ)

**3 четверть**

**Υгын бүридэл.**

Ангуушан нэгэ эмэ заание намнаба. Тэрэнь зулзагатаяа ангуушадhаа тэрьедэжэ гүйбэ. Ангуушад тэрэ заание гүнзэгы гол тээшэ хашаба ха. Заан голдо хүрэhѳѳр зулзагаяа хоншоороороо орёожо тэбэреэд, уhа уруу орожо тамарба. Зулзагань уhанhаа айба. Эхэнь голой сана гаратараа хоншоороороо уhан дээрэ үргѳѳд ябаhан байгаа. Ангуушад заанай зулзагаяа хайрлахые хараба. Тиимэ дээрэhээ намнангуй орхиhон байгаа.(52 үгэ)

**4 четверть**

**Зунай hүни**.

Зунай hүни. Υдэртѳѳ бороо ороошье hаа, газаа дулаахан, шиигтэй ногооной яатайхан үнэр хамар сорьёлно. Ангаhан газарта бороо асаржа ерэhэн боро үүлэнүүд hалхинда намнуулан, урда зүг барижа ябашоо. Тойроод сэлгеэн. Богонихон hүнинүүдтэй энэ сагта хүсэд харлажа үрдидэггүй тэнгэри ойлгогдошогүй hонин үнгэтэй. Υшѳѳ нэгэ хэдыхэн болоод, тэрэ зүүн хаяаhаа сайража эхилхэ. Υдэртѳѳ эдеэлжэ садаhан үнеэдэй хорёо соогоо уухилалдан хэбтэхэнь хон-жэн байдал соо элихэн дуулдана. Тээ саанахана абяагүйхэнѳѳр мэлмэрэн урдадаг горхохон бии. Горхоной саада бэедэ түүдэгэй гал hулаханаар улаабхилна, теэд залу басагад, хүбүүдэй наадахань энэ холоhоо дуулданагүй. (84 үгэ)

**Тематическое планирование по предмету «Буряад хэлэн» (4 класс)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Бүлэгүүд, темэнүүд** | **Һурагшадай хэхэ ажалай характеристика** | **Часууд** |  |  | | **Гэрэй даабари** | **Примечание** |
| **I четверть (18 ч.)**  **Юумэнэй нэрэ ба дахуул үгэнүүд. (21ч)** | | | | | | | | |
| 1/1 | **Хэлэлгын ямар хубинуудые мэдэхэбта?**  Юумэнэй нэрэ, тэмдэгэй нэрэ, үйлэ үгэ тухай дабтаха | Юумэнэй нэрэ, тэмдэгэй нэрэ, үйлэ үгэ мэдүүлэл соо олоно; мэдүүлэл соо точконуудай орондо таараха хэлэлгын хуби табина, мэдүүлэл зохёоно. | 1ч |  | |  | Упр 8 |  |
| 2/2 | **Алибаа юумэ нэрлэһэн үгэнүүд ямар хэлэлгын хуби болоноб?**  Юумэнэй нэрэ тухай дабталга | Юумэнэй нэрэ мэдүүлэл соо олоно; мэдүүлэлэй шухала гэшүүдые олоно; | 1ч |  | |  | Упр 14 |  |
| 3/3 | **Юумэнэй нэрэ ямар тоодо хэрэглэгдэдэг бэ?** | Нэгэнэй ба олоной тоодо байһан юумэнэй нэрые мэдүүлэл сооһоо олоно; юумэнэй нэрые нэгэнэй ба олоной тоодо харуулна. | 1ч |  | |  | Упр 20 |  |
| 4/4 | **Юумэнэй нэрэнүүд бултадаа олоной тоодо хэрэглэдэг гү?** | Олоной тоодо хэрэглэдэггүй юумэнэй нэрэ нэрлэнэ | 1ч |  | |  | Упр 24 |  |
| 5-6/ 5-6 | **Зохилдол гэжэ юун бэ?**  Юумэнэй нэрын зохилдол, 7 падежнүүд | Юумэнэй нэрын 7 падежнүүдые мэдэхэ, юумэнэй нэрые зохилдуулна, зохилдолой залгалта илгаха | 2ч |  | |  | Упр 30, 33 |  |
| 7/7 | **Юумэнэй нэрын зохилдохо нэгэдэхи арга.** | Юумэнэй нэрын зохилдохо нэгэдэхи арга хэрэглэжэ зохилдуулна, залгалтануудыень илгажа шадана. | 1ч |  | |  | Упр 37 |  |
| 8-9/ 8-9 | **Зохилдолой хоёрдохи аргаар ямар юумэнэй нэрэнүүд хубилхаб?** | Зохилдолой хоёрдохи аргаар ямар юумэнэй нэрэнүүд хубилхаб гэжэ ойлгохо, залгалтануудыень илгажа шадана. | 2ч |  | |  | Упр 43, 47 |  |
| 10/10 | **Зохилдолой гурбадахи аргаар ямар юумэнэй нэрэнүүд хубилхаб?** | Зохилдолой гурбадахи аргаар ямар юумэнэй нэрэнүүд хубилхаб гэжэ ойлгохо, залгалтануудыень илгажа шадана. | 1ч |  | |  | Упр 51 |  |
| 11/11 | **Олоной тоогой түхэлтэй юумэнэй нэрэнүүд яажа зохилдодог бэ?** | Олоной тоогой түхэлтэй юумэнэй нэрэнүүд яажа зохилдодог бэгэжэ олоно, залгалтануудыень илгажа шадана. | 1ч |  | |  | Упр 54 |  |
| 12/12 | **Нэрын падеждэ хэрэглэгдэһэн юумэнэй нэрэ мэдүүлэлэй ямар гэшүүн болоноб?** | Нэрын падеждэ хэрэглэгдэһэн юумэнэй нэрэ мэдүүлэлэй ямар гэшүүн болоноб гэжэ хэлэнэ. | 1ч |  | |  | Упр 59 |  |
| 13/13 | **Хамаанай падежэй юумэнэй нэрэнүүд мэдүүлэл соо ямар үүргэтэйб?** | Хамаанай падежэй юумэнэй нэрэнүүд мэдүүлэл соо ямар үүргэтэйб гэжэ мэдэхэ, эдэ үгэнүүдые мэдүүлэл соо олоно, доогуурнь зурана | 1ч |  | |  | Упр 65 |  |
| 14/14 | **Зүгэй падеж. Хэндэ? Юундэ? Хаана?** | Зүгэй падежэй юумэнэй нэрэнүүдые мэдүүлэл соо олоно, доогуурнь зурана, залгалтануудыень илгажа шадана. | 1ч |  | |  | Упр 71 |  |
| 15/15 | **Нэрын ба үйлын падежэй түхэлтэй юумэнэй нэрэнүүдые яажа илгахаб?** | Нэрын ба үйлын падежэй түхэлтэй юумэнэй нэрэнүүдые илгажа шадаха | 1ч |  | |  | Упр 74 |  |
| 16/16 | **Н хашалган һүүлтэй юумэнэй нэрэнүүд үйлын падеждэ ямар түхэлтэйб?** | Н хашалган һүүлтэй юумэнэй нэрэнүүд үйлын падеждэ ямар түхэлтэйб гэжэ мэдэхэ | 1ч |  | |  | Упр 78 |  |
| 17/17 | **Зэбсэгэй падежэй түхэлтэй юумэнэй нэрэнүүд ямар залгалтануудые абанаб?** | Зэбсэгэй падежэй юумэнэй нэрэнүүдые мэдүүлэл соо олоно, доогуурнь зурана, залгалтануудыень илгажа шадана. | 1ч |  | |  | Упр 83 |  |
| 18/18 | **Шалгалтын ажал.** |  | 1 ч |  | |  |  |  |
| **II четверть. (16 ч.)** | | | | | | | | |
| 19/1 | **Хамтын ба гаралай падежнүүд.** | Хамтын ба гаралай падежнүүдтэ байһан юумэнэй нэрэ мэдүүлэл соо олоно, доогуурнь зурана, залгалтануудыень илгажа шадана. | 1ч |  | |  | Упр 89 |  |
| 20-21 /2-3 | **Дахуул үгэнүүд ямар үүргэтэйб?** | Дахуул үгэнүүдые мэдүүлэл соо олоно, доогуурнь зурана, хэлэлгэ соогоо хэрэглэнэ; | 2ч |  | |  | Упр 96, 98 |  |
| **Түлөөнэй нэрэ. (5ч)** | | | | | | | | |
| 22/4 | **Түлөөнэй нэрэ гэжэ юун бэ?** Түлөөнэй нэрэ, нэгэнэй ба олоной тоогой түлөөнэй нэрэнүүд. | Түлөөнэй нэрэ мэдүүлэл соо олоно, хэлэлгэ соогоо хэрэглэнэ | 1ч |  | |  | Упр 105 |  |
| 23/5 | **Түлөөнэй нэрэ хэды нюур харуулдаг бэ?** | Түлөөнэй нэрэ нюураарнь илгаха, хэлэлгэ соогоо хэрэглэнэ | 1ч |  | |  | Упр 111 |  |
| 24-26  /6-8 | **Түлөөнэй нэрэнүүд яажа зохилдодог бэ?** | Түлөөнэй нэрэнүүдые падежнүүдтэ зохилдуулна, мэдүүлэл соо олоно, хэлэлгэ соогоо хэрэглэнэ | 3ч |  | |  | Упр 116, 120, 123 |  |
| **Үйлэ үгэ. (9ч)** | | | | | | | | |
| 27/9 | **Үйлэ үгэнүүд бэшэ хэлэлгын хубинуудһаа юугээрээ илгаатайб?.** | Үйлэ үгэнүүдые мэдүүлэл соо олоно, хэлэлгэ ба бэшэлгэ соогоо хэрэглэнэ | 1ч |  | |  | Упр 128 |  |
| 28/10 | **Үйлэ үгэ ямар гурбан сагтайб? Саг бүхэнииень яажа илгаруулхаб?** | Үйлэ үгэ сагаарнь илгаруулна, хэлэлгэ ба бэшэлгэ соогоо хэрэглэнэ | 1ч |  | |  | Упр 130 |  |
| 29-30 /11-12 | **Үйлэ үгэнүүдэй залгалта зүб бэшэхэ ямар дүрим бииб?** | Үйлэ үгэнүүдэй залгалтые дүрим хэрэглэн зүб бэшэнэ | 2ч |  | |  | Упр 135,  137 |  |
| 31-32 /13-14 | **Үйлэ үгэнүүдэй нюур яажа харуулагдадаг бэ?** | Үйлэ үгэнүүдэй нюур харуулһан частица илгана, хэлэлгэ соогоо хэрэглэнэ, | 2ч |  | |  | Упр 145,  147 |  |
| 33/15 | **Буруушааһан частицануудые үйлэ үгэнүүдтэй яажа бэшэхэб?** | Буруушааһан частицануудые үйлэ үгэнүүдтэй хэрэглэн бэшэнэ, хэлэлгэ ба бэшэлгэ соогоо хэрэглэнэ. | 1ч |  | |  | Упр 157 |  |
| 34/16 | **Шалгалтын хүдэлмэри.** |  | 1ч. |  | |  |  |  |
| **III четверть (20 ч.)** | | | | | | | | |
| 35/1 | **Үйлэ үгэнүүдтэй үшөө ямар частицанууд хэрэглэгдэдэг бэ?** | Үйлэ үгэнүүдтэй аминдаа хэрэглэгдэдэг частицануудые олоно, хэлэлгэ ба бэшэлгэ соогоо хэрэглэнэ. | 1ч |  | |  | Упр 165 |  |
| **Тэмдэгэй нэрэ. (5ч)** | | | | | | | | |
| 36-40 /2-6 | **Тэмдэгэй нэрэ тухай юу мэдэхэбта?** | Тэмдэгэй нэрые мэдүүлэл соо олоно, хэлэлгэ ба бэшэлгэ соогоо хэрэглэнэ | 5ч |  | |  | Упр 170,  175,  178,  186,  191 |  |
| **Тоогой нэрэ. (4ч)** | | | | | | | | |
| 41-42 /7-8 | **Тоогой нэрэ гэжэ юун бэ?** | Тоогой нэрые тоолоһон ба дугаарлаһан гэжэ илгаруулна, хэлэлгэ ба бэшэлгэ соогоо хэрэглэнэ. | 2ч |  | |  | Упр 194,  198 |  |
| 43-44 /9-10 | **Тоогой нэрэ ямар һууритайб?** | Тоогой нэрэ нэрлэнэ, зүбөөр бэшэнэ, хэлэлгэ соогоо хэрэглэнэ | 2ч |  | |  | Упр 211 |  |
| **Наречи (5ч)** | | | | | | | | |
| 45/11 | **Наречи гэжэ ямар хэлэлгын хубиб?** | Наречиин лексическэ удха,  Наречиие мэдүүлэл соо олоно, хэлэлгэ ба бэшэлгэ соогоо хэрэглэнэ | 1ч |  | |  | Упр 215 |  |
| 46/11 | **Наречи мэдүүлэлэй ямар гэшүүн болоноб?** | Наречи мэдүүлэлэй ямар гэшүүн болоноб гэжэ мэдэхэ, доогуурнь зурана. | 1ч |  | |  | Упр 219 |  |
| 47- 49 /13-15 | **Наречинүүд юу харуулдаг бэ?** | Наречинүүдэй илгарал мэдэхэ. | 3ч |  | |  | Упр 222,  226, 233 |  |
| **Мэдүүлэл (10 ч.)** | | | | | | | | |
| 50-53 /16-19 | **Мэдүүлэл хэлэлгын гол единица болоно гү?** | Текст сооhоо мэдүүлэл илгаха. Хэн, юун тухай хэлэгдэhэн **ү**гэнүүдые мэдүүлэл сооhоо илган олохо Мэдүүлэл тухай ойлгосо бэхижүүлхэ, мэдүүлэл зохёожо шадаха.  Юрэ хөөрэһэн, асууһан, шангадхаһан мэдүүлэлнүүд ые илгажа хэлэлгэдээ хэрэглэхэ. Мэдүүлэлэй юрын гэшүүд тухай юрэнхы ойлгосотой болохо. Удхаараа холбоотой паар үгэнүүдые илгажа, үзэһэн грамматическа формонуудые хэрэглэн, мэдүүлэл зохёожо, тэрэнээ дэлгэрэнгы болгохо шадабаритай болохо. | 4ч |  | |  | Упр 240,  243,  247,  253,  256 |  |
| 54/20 | **Шалгалтын хүдэлмэри.** |  | 1ч. |  | |  |  |  |
| **IV четверть. (16 ч.)** | | | | | | | | |
| 55-59 /1-5 | **Нэгэ түрэл гэшүүд гэжэ ямар гэшүүд бэ?** | Нэгэ түрэл гэшүүдые мэдүүлэл соо олоно, хэлэлгэ ба бэшэлгэ соогоо хэрэглэнэ | 5ч. |  | |  | Упр 263,  264, 271,  275, 281 |  |
| 60-61 /6-7 | **Хэлэлгын нюусанууд** |  | 2ч |  | |  |  |  |
| 62/8 | **Хэлэлгэ ямар стильтэйб?** | Хэлэлгын стилиин талаһаа янзанууд (яряанай, номой, уран һайханай). | 1ч |  | |  |  |  |
| 63-64 /9-10 | **Уран һайханай стилиин хэлэлгэ юугээрээ ондооб?** |  | 2ч |  | |  |  |  |
| 65-66 /11-12 | **Шалгалтын хүдэлмэри.** |  | 2ч. |  | |  |  |  |
| 67-70 /13-16 | **Υзэһэнөө дабталга** |  | 4ч |  | |  |  |  |